Transindex - Becali szereti a melegeket, de bûnnek tartja a homoszexualitást
szerk. 2007. március 20. 11:59, utolsó frissítés: 11:38
#b#Bibliai hasonlatokkal#/b# szórakoztatta az önjelölt "Szent János" és Steaua-tulaj a BBC riporterét, aki szerint a pásztorból lett politikus Berlusconihoz hasonlít.
Hogyan magyarázza látványos felemelkedését milliárdos politikussá a pásztori sorból? “A bizánci birodalomban minden nagy császár pásztor volt. Hogy a Bibliát idézzem, Jézus nem azt mondta, hogy én vagyok a ti hajóskapitányotok vagy sofõrötök, hanem hogy én vagyok a ti pásztorotok. Így a romániai politikában én apostolnak látom magam, mert valami olyasmire vállalkoztam, amire senki sem korábban” - válaszolt az Új Generáció Pártja (PNG) elnöke, Gigi Becali a BBC riporterének a kérdésére.
Amikor arra terelõdött a szó, hogy az Európai Parlamentbe való bejutása után mi lesz az elsõ három teendõje, Becali így válaszolt:
“bölcsességért imádkozom Istenhez.
Õ majd megmondja nekem, ez legyen az elsõ dolgod, ez a második, ez pedig a harmadik. Én most nem tudom megmondani, mit fog Isten mondani akkor.”
A terjedelmes riport kiemeli, hogy az államelnök és miniszterelnök csatája közepette Becali népszerûsége egyre nõ – a Steaua focicsapat tulajdonosa Bãsescu után ma a második legkedveltebb ember Romániában. Az ingatlanügyletek révén meggazdagodott politikust
Silvio Berlusconihoz hasonlította
a brit közszolgálati média, hiszen mindketten foci és pénz segítségével növelték befolyásukat.
Becali ugyanakkor hívõ ortodox - az újságíró beszámol arról, hogy a politikussal közvetlenül azután találkozott, hogy az visszatért a görögországi szent helyrõl, az Athos-hegyrõl. Gyakran jár oda magánrepülõgépén, hogy imádkozzon a sorsdöntõ meccsek elõtt.
Becali saját irodájában, Keresztelõ
Szent Jánosként
Irodája is leginkább oltárra emlékeztet – mindenik falon bizánci ikonok láthatók; külön figyelemre méltó az az életnagyságú festmény, ami magát Becalit Keresztelõ Szent Jánosként ábrázolja, illetve egy Sárkányölõ Szent György-szobor az íróasztalán.
“Ki akarom ölni a gonoszt Romániából,
a korrupciót és a hazugságot” - mondta Becali a riporternek, miközben fél szemével a televízió képernyõjét figyelte, ellenõrizendõ, milyen gyakorisággal jelenik meg a híradókban.
Becali messianisztikus kijelentéseit szívesen fogadják Romániában, ahol a legbefolyásosabb intézmény az ortodox egyház, a foci-kultusz hatásáról nem is beszélve – állapítja meg a cikkíró. Az erõszakos és rasszista Steaua-drukkerek pedig nem csak a lelátókon képeznek jelentõs erõt, hanem a szavazófülkében is.
“Egy fontos igényre jelent választ Becali” - mondta Alina Mungiu Pippidi politikai elemzõ. Ez az igény a jelenlegi romániai politikai rendszer korrupciótól való megtisztítása. “Becalinak sikerült olyan képet kialakítania magáról, miszerint õ nemcsek másképp beszél, hanem másképp is cselekszik. Vagyis állja a szavát” - így Pippidi.
Ezt az állítást cáfolja az a múltheti híradótudósítás, melyben a romániai közszolgálati tv (RTV) stábja arról számolt be, hogy Becali azt ígérte: minden csütörtökön pénzt oszt a rászorultaknak. Ehhez képest a pártelnök Pipera negyedbeli villájánál már három hete hiába várakoznak az emberek. (Az viszont igaz, hogy tavaly novemberben õ fizette ki Bukarest egyik legszegényebb negyedében mintegy 300 ember villanyszámláját, miután öt háztömbben lekapcsolták az áramot a tartozások miatt.)
A PNG-elnök sikeresen hárította el az adócsalásról és homályos üzleti ügyekrõl szóló vádakat – ugyanígy elutasítja azokat, akik szélsõségesnek és intoleránsnak bélyegzik. És mi van azzal a tavalyi ajánlattal, miszerint pár millió dollárt ad annak, aki kiírtja a homoszexualitást Romániában? - kérdezte az újságíró.
“Én a homoszexuálisokat ugyanúgy szeretem,
ahogy bárki mást. Semmi kifogásom ellenük. De a homoszexualitás bûn, és ezt mindenhol elmondom, még az Európai Parlamentben is. Nem érdekel az uniós politika, a homoszexualitás bûn, és kész!” - ordította. A cikkíró Becali mosolygós búcsúszavait is megjegyezte: “meglátjuk, hogy Isten, vagy az ördög pártján állsz”.